An Doppelganger (/do–pel–ga–nger/) (sa Aleman: doppelgänger na boot sabihon kadobleng naglalakaw), saróng kababalaghan kun saen igwang mala-multong kaparehas an saróng tawong nabubuhay na parating pigtataglay an kasalungat o maraot kaining ugali. Sa ngunyan na gamit, minauyon ini sa saróng tawo na igwang kamuka o kun pag nahihiling an sadiri sa gilid kan saiyang panhiling, kun saen ini imposibleng magin sadiring repleksiyon lang.